CELEX: 32013R0386
Language: sl
Date: 2013-04-22 00:00:00
Title: Izvedbena uredba Komisije (EU) št. 386/2013 z dne 22. aprila 2013 o uvrstitvi določenega blaga v kombinirano nomenklaturo

27.4.2013   
            
            
               SL
            
            
               Uradni list Evropske unije
            
            
               L 117/12
            
         IZVEDBENA UREDBA KOMISIJE (EU) št. 386/2013
   z dne 22. aprila 2013
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo (2).
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in ki niso v skladu s to uredbo.
   Člen 3
   Ta uredba začne veljati na dvajseti dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 22. aprila 2013
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Proizvod, sestavljen iz 20 μg do 5 mg rekombinantnega človeškega glikoproteina (laminina) v puferski raztopini.
                  Proizvod se uporablja kot premaz posod za celične kulture. Služi kot matriks za gojenje izvornih celic tako, da v posodah izboljša površine, na katere se lahko prilepijo celice.
                  Proizvod ne zagotavlja hranilnih snovi za izvorne celice, ampak se uporablja v kombinaciji z gojiščem celic za ohranitev ali rast teh celic.
               
               
                  3504 00 90
               
               
                  Razvrstitev se določi na podlagi splošnih pravil 1 in 6 za razlago kombinirane nomenklature ter besedila oznak KN 3504 00 in 3504 00 90.
                  Ker proizvod služi le kot matriks za gojenje izvornih celic in se uporablja v kombinaciji z gojiščem celic, ga ni mogoče obravnavati kot pripravljeno gojišče iz tar. št. 3821 (glej tudi pojasnjevalne opombe harmoniziranega sistema k tar. št. 3821, izključitve).
                  Razvrstitev proizvoda pod tar. št. 3822 je izključena, ker se ne uporablja pri oceni fizikalnih, biofizikalnih ali biokemičnih procesov ali pri analitičnih reakcijah (glej tudi pojasnjevalne opombe harmoniziranega sistema k tar. št. 3822, prvi odstavek).
                  Laminini so druge beljakovinske snovi iz tar. št. 3504, ki niso zajeti z bolj specifično postavko (glej tudi pojasnjevalne opombe harmoniziranega sistema k tar. št. 3504) črka (B)).
                  Zato je treba proizvod razvrstiti kot drugo beljakovinsko snov iz tar. št. 3504.